Case ID: 1118177
Sentence 1: İşin halları Hökmə əsasən, Məhkum Müdafiə Nazirliyinin N saylı hərbi hissəsinin Ağdam rayonunun Sarıcalı kəndi ərazisində yerləşən 4-cü taborunun 11-ci bölüyünün 1-ci tağımının 3-cü manqasında qumbaraatan vəzifəsində əsgər hərbi rütbəsində müddətli həqiqi hərbi xidmətdə olarkən, xx xxxx 2019-cu il tarixdə saat 12:30 radələrində əsgər Səmədov Röyal Ədham oğlu ilə birlikdə komanda-müşahidə məntəqəsində döyüş növbətçisi olan vaxt əsgər R.Ə.Səmədovun özünə təhkim edilmiş avtomat silahını əsassız yerə söküb onunla oynaması səbəbindən aralarında yaranmış mübahisə zamanı tabelik münasibətlərində olmayan hərbiqulluqçular arasında qarşılıqlı münasibətlərin nizamnamə qaydalarını, yəni Azərbaycan Respublikası Silahlı Qüvvələrinin Daxili Xidmət Nizamnaməsinin 2, 5, 38, 42 və 138-ci, habelə İntizam Nizamnaməsinin 1 və 3-cü maddələrinin «hərbi qulluqçular biri-birinə münasibətdə nəzakətli və təmkinli olmalı, nalayiq hərəkətlər etməməli, həmişə yüksək mədəniyyət, təvazökarlıq və təmkin nümunəsi göstərməlidir» kimi tələblərini-pozaraq əsgər R.Ə.Səmədovun sifət nahiyəsinə 1 (bir) dəfə sillə zərbəsi, 3-4 (üç-dörd) dəfə isə yumruq zərbəsi vuraraq sonuncuya «burunun yumşaq toxumalarının əzilməsi və sıyrılmış yarası» ilə müşayiət edilən, dərəcəsi təyin edilməyən bədən xəsarətini yetirməklə ona qarşı zor tətbiq etmişdir.